ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՈՒՄ**

« **10** »**մարտ2022 թվականի N-**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆԸ ՀԱՆԴԻՍԱՑՈՂ ՇԻՐԱԿԱՑԻ 201 ՀԱՍՑԵՈՒՄ ԳՏՆՎՈՂ ՇԵՆՔՆ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԸ ՏՐԱՄԱԴՐԵԼՈՒ ՎԵՐԱԲԵՐՅԱԼ**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետով և հիմք ընդունելով Գյումրի համայնքի ավագանու «Քաղաքացիական պայմանագիր» խմբակցության ղեկավար Քնարիկ Հարությունյանի՝ Գյումրի համայնքի ղեկավարին ուղղված գրությունը (համայնքապետարանում մուտքագրված 2022 թվականի փետրվարի 28-ին N 3745 թվագրմամբ), Հայաստանի Հանրապետության Շիրակի մարզի **Գյումրի համայնքի ավագանին որոշում է․**

1. Հայաստանի Հանրապետության Շիրակի մարզի Գյումրի համայնքի սեփականություն հանդիսացող (հիմք՝ անշարժ գույքի սեփականության իրավունքի գրանցման վկայական N 2467515) Շիրակացու փողոց N 201 հասցեի 991,57 (ինը հարյուր իննսունմեկ ամբողջ հիսունյոթ հարյուրերորդական) քառակուսի մետր մակերեսով հասարակական նշանակության շենքը, դրա պահպանման ու սպասարկման համար զբաղեցված բնակավայրերի նպատակային նշանակության 0,0790127 (զրո ամբողջ յոթ հարյուր իննսուն հազար հարյուր քսանյոթ տասմիլիոներորդական) հեկտար մակերեսով հողամասը 30 (երեսուն) տարի ժամկետով անհատույց օգտագործման իրավունքով տրամադրել Հայաստանի Հանրապետությանը՝ շենքը հիմնանորոգելու և որպես համաբուժարան օգտագործելու նպատակով:

2.Շենքի հիմնանորոգման և օգտագործման պայմաններն ու պահանջները մանրամասնել Գյումրի համայնքի ղեկավարի և (կամ) ավագանու որոշումներով:

**ՀԻՄՆԱՎՈՐՈՒՄ**

**« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆԸ ՀԱՆԴԻՍԱՑՈՂ ՇԻՐԱԿԱՑԻ 201 ՀԱՍՑԵՈՒՄ ԳՏՆՎՈՂ ՇԵՆՔՆ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԸ ՏՐԱՄԱԴՐԵԼՈՒ ՎԵՐԱԲԵՐՅԱԼ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅՈՒՆԸ**

1924 թվականից սկսած «Գյումրու թիվ 1 պոլիկլինիկա» ՓԲԸ-ն տեղակայված է Գյումրի համայնքի սեփականությունը հանդիսացող Շիրակացի 201 հասցեում գտնվող շենքում։ Հաշվի առնելով այն հանգամանքը, որ տարիներ շարունակ շենքում չեն իրականացվել անհրաժեշտ վերանորոգման աշխատանքներ եւ պոլիկլինիկան սպասարկում է մոտ 16.000 քաղաքացու, ինչպես նաեւ հիմք ընդունելով ՀՀ Կառավարության 2021-2026 թվականների գործունեության միջոցառումների ծրագիրը հաստատելու 18 նոյեմբեր 2021 թվականի N 1902-Լ որոշումը, այն է՝ Գյումրու թիվ 1 պոլիկլինիկայի վերակառուցման համար ՀՀ պետական բյուջեից կհատկացվի շուրջ 265 մլն դրամ, շենքը անհատույց օգտագործման իրավունքով, 30 տարի ժամկետով հանձնել Հայաստանի Հանրապետությանը։

Արդյունքում՝ հնարավոր կլինի շենքի բարեկարգման հարցը լուծել՝ ստեղծելով հարմարավետ պայմաններ ավելի քան 16.000 բնակչի համար եւ բարձրացնել մատուցվող ծառայությունների որակը:

**ՏԵՂԵԿԱՆՔ**

**« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆԸ ՀԱՆԴԻՍԱՑՈՂ ՇԻՐԱԿԱՑԻ 201 ՀԱՍՑԵՈՒՄ ԳՏՆՎՈՂ ՇԵՆՔՆ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԸ ՏՐԱՄԱԴՐԵԼՈՒ ՎԵՐԱԲԵՐՅԱԼ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2022 ԹՎԱԿԱՆԻԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

«Հայաստանի Հանրապետության Շիրակի մարզի Գյումրի համայնքի սեփականությունը հանդիսացող Շիրակացի 201 հասցեում գտնվող շենքն անհատույց օգտագործման իրավունքով Հայաստանի Հանրապետությանը տրամադրելու վերաբերյալ» որոշման ընդունմամբ Գյումրի համայնքի 2022 թվականի բյուջեում էականփոփոխություններ՝ ավելացումներ կամ նվազեցումներ չեն նախատեսվում: